
ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 79 
Προϋποθέσεις απονομής του Μεταλλίου Εξοχου 
Πράξεως, περιγραφή και καθορισμός του τύπου και 
της διαδικασίας υποβολής προτάσεων για την απονο¬ 
μή του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

1. Έχοντας υπόψη: 

α. Τις διατάξεις των άρθρων 8 και 16 του ΝΔ 376/74 
«Περί των στρατιωτικών Μεταλλίων» (ΦΕΚ Α' 98). 

β. Την υπ’ αριθμ. 2 Γνώμη της 22ης/1997 Συνεδρίασης 
του Συμβουλίου Αρχηγών Γενικών Επιτελείων. 

γ. Το άρθρο 29Ατου Ν. 1558/85 (ΦΕΚ Α' 137), με το ο¬ 
ποίο προστέθηκε με το άρθρο 27 του Ν. 2081/92 (ΦΕΚ Α' 
154) και αντικαταστάθηκε με το άρθρο 1 παρ. 2α του Ν. 
2469/97 (ΦΕΚ Α' 38) και το γεγονός ότι από τις διατάξεις 
του παρόντος δενπροκαλείται επιβάρυνση εις βάροςτου 
Κρατικού Προϋπολογισμού. 

δ. Την υπ’ αριθμ. 8/1998 γνωμοδότηση του Συμβουλίου 
της Επικράτειας, μετά από πρόταση του Υπουργού 
Εθνικής Αμυνας, αποφασίζουμε: 

Άρθρο 1 

Περιπτώσεις απονομής 

1. Το μετάλλιο Εξοχου Πράξεως είναι μη πολεμικό στρα¬ 
τιωτικό μετάλλιο. Υπό την έννοιαν αυτήν, απονέμεται -εν 
τη ζωή ή μεταθανάτια- σε όλως εξαιρετικές περιπτώσεις 
για πράξεις, που τελέστηκαν αποκλειστικά εν καιρώ ειρή¬ 
νης, σε στρατιωτικούς για επιβράβευση έξοχου ή αυτο¬ 
θυσίας πράξεως. 

2. Υπό τον όρο στρατιωτικοί οι υπό οιανδήποτε ιδιότητα 
υπηρετούντες στις Ένοπλες Δυνάμεις. 

3. Η απονομή γίνεται για τέλεση εξόχου πράξεως, η ο¬ 
ποία δεν σχετίζεται κατ’ ανάγκη με τα στρατιωτικά πράγ¬ 
ματα και η οποία τελέσθηκε στα πλαίσια διατεταγμένης υ¬ 
πηρεσίες ή και εκτός των πλαισίων αυτής. 

4. Στις περιπτώσεις απονομής περιλαμβάνονται οι κά¬ 
τωθι πράξεις: 

α. Η επιβράβευση εξόχου μέχρι αυτοθυσίας πράξη. 

β. Ο θάνατος σε ατύχημα κατά τη διάρκεια διατεταγμέ¬ 
νης υπηρεσίας. 


γ. Ο βαρύς τραυματισμός (συνεπαγόμενου ποσοστού 
αναπηρίας 67% και άνω, κρινόμενο από την Ανωτάτη 
Υγειονομική Επιτροπή του οικείου Κλάδου των Ενόπλων 
Δυνάμεων) συνεπεία πράξεως ή ατυχήματος που τελέ¬ 
σθηκε στα πλαίσια διατεταγμένης υπηρεσίας. 

δ. Η αποδεδειγμένη έξοχη πράξη που υπερβαίνει κατά 
πολύ την εκτέλεση του καλώς εννοουμένου καθήκοντος 
και επισύρει, ως εκ τούτου, ανεπιφύλακτα το θαυμασμό 
και την εκτίμηση των προϊσταμένων και υφισταμένων ή 
της κοινής γνώμης. 

ε. Έξοχη πράξη κατά την τέλεση της οποίας η ζωή του 
προτεινόμενου για απονομή εκτέθηκε αποδεδειγμένα σε 
προφανή και άμεσο κίνδυνο. 

Άρθρο 2 

Διαδικασία Απονομής 

1. Γιατην απονομή του μεταλλίου απαιτείται η Ιεραρχική 
υποβολή πλήρως αιτιολογημένης πρότασης από τον 
Διοικητή της Μονάδος, στην οποία θα περιγράφεται λε¬ 
πτομερώς η τελεσθείσα πράξη. 

2. Η πρόταση θα πρέπει να υποβάλλεται εντός έτους α¬ 
πό της τελέσεως της πράξεως. 

3. Το μετάλλιο απονέμεται με Προεδρικό Διάταγμα, το 
οποίο εκδίδεται με πρόταση του Υπουργού Εθνικής 
Άμυνας, μετά από γνωμοδότηση του Ανώτατου κατά 
Κλάδο τωνΈνόπλων Δυνάμεων Συμβουλίου. 

Άρθρο 3 

Πρόσθεση απονομή 

1. Για κάθε νέα πράξη, η οποία εμπίπτει στις προϋποθέ¬ 
σεις του άρθρου 1, είναι δυνατόν να διενεργηθεί νέα απο¬ 
νομή. 

2. Μετά την έκδοση του σχετικού Προεδρικού 
Διατάγματος, παρέχεται η άδεια στον τιμώμενο να προ- 
σαρτήσει στο μέσο της ταινίας του μεταλλίου (ή τη διεμ- 
βολή του χιτωνίου αντίστοιχα) πεντάκτινο χάλκινο αστερί¬ 
σκο μεγέθους 5 χιλιοστών. Σε περίπτωση πολλαπλής α¬ 
πονομής φέρονται αντίστοιχοι αστερίσκοι (έως του 
αριθμού τωντριών) οριζόντια στηνταινία ή τη διεμβολή. 

Αρθρο 4 

Καθορισμός του τύπου του Μεταλλίου Εξόχου Πράξεως 

1. Το μετάλλιο περιλαμβάνει μία και μόνη τάξη. 

2. Το μετάλλιο είναι ορειχάλκινο σε σχήμα σταυρού. Το 

ύψος του σταυρού (χωρίςτην ανάρτηση) είναι 37 χιλιοστά 
το δε πλάτος αντίστοιχα 32 χιλιοστά. Οι βραχίονες του 
σταυρού πλατύνονται προοδευτικά προς τα άκρα και κα¬ 
ταλήγουν σε ελαφρά κυ ρτές απολήξεις. Το μήκος του κά¬ 
τω βραχίονος είναι κατά 6 χιλιοστά μεγαλύτερο σε σχέση 
μετους υπόλοιπους. Ηεμπρόσθιαπλευράτωνβραχιόνων, 
με εξαίρεση περιμετρική λωρίδα, είναι επισμαλτωμένη σε 
χρώμα λευκό. Στην εμπρόσθια όψη, στη μέση του σταυ¬ 
ρού και στην αλληλοτομία των βραχιόνων του υπάρχει α¬ 
νάγλυφο το εθνόσημο της Ελληνικής Δημοκρατίας, διαμέ¬ 
τρου 17 χιλιοστών. Το εθνόσημο, εκτός από το δάφνινο 
στεφάνι, είναι επίσης επισμαλτωμένο με τα χρώματα της 
Ελληνικής σημαίας. Στην πίσω πλευρά το μετάλλιο φέρει 
ανάγλυφο σύμπλεγμα από αρχαία περικεφαλαία, άγκυρα 
καιπτέρυγες,το οποίο συμβολίζει τους τρεις Κλάδουςτων 
Ενόπλων Δυνάμεων. Στο άνω τμήμα του σταυρού προ- 
σαρτάται ανάρτηση σχήματος ελλειψοειδούς. 

3. Η ταινία του μεταλλίου είναι μεταξωτή - κυματοειδής, 
πλάτους 35 χιλιοστών. 

Αποτελείται από τρεις ισομερείς ραβδώσεις. Το χρώμα 
των εξωτερικών ραβδώσεων είναι λευκό της δε μέσης ρα- 
βδώσεως κυανούν (ως και τα χρώματα της Ελληνικής ση¬ 
μαίας και πανομοιότυπα με τα επισμαλτωμένα χρώματα 
του εθνόσημου). 

Άρθρο 5 

Σμικρογραφία μεταλλίου και Ταινίας 

1. Το μετάλλιο, η ταινία και οι τυχόν αστερίσκοι πρόσθε¬ 
της απονομής φέρονται και σε σμικρογραφία στις περι¬ 
πτώσεις που ορίζονται στους οικείους κανονισμούς στο¬ 
λής ή με το ανάλογο επίσημο πολιτικό ένδυμα. 

2. Το μέγεθος του σμικρυμένου μεταλλίου, της ταινίας 
και του αστερίσκου είναι το μισό του σώματος. 

Άρθρο 6 

Δίπλωμα απονομής 

Το δίπλωμα του μεταλλίου είναι παρόμοιο μ’ αυτό του 
Μεταλλίου Στρατιωτικής Αξίας, όπως αυτό καθορίζεται 
στο άρθρο 3 του υπ’ αριθμ. 644/1982 Π.Δ/τος (ΦΕΚ 132 
Α'), με τις εξής διαφορές: 

α. Στο δίπλωμα απεινονίζεται το μετάλλιο Εξοχου 
Πράξεως. 

β. Αναγράφεται ο τίτλος «ΜΕΤΑΛΑΙΟ ΕΞΟΧΟΥ 
ΠΡΑΞΕΩΣ». 


Γ. Η παράσταση που απεικονίζει το δικέφαλο αντικαθί¬ 
σταται με το έμβλημα του ΓΕΕΘΑ. 

Άρθρο 7 

Επίδοση και τελετή απονομής 

1. Το μετάλλιο με το αντίστοιχο δίπλωμα επιδίδεται από 
τον Διοικητή της Μονάδος ή του Σχηματισμού στον οποίο 
υπηρετεί ο τιμώμενος. Τα μετάλλια και τα διπλώματα α- 
ποστέλλονται στις αρμόδιες υπηρεσίες με μέριμνα των 
αρμοδίων Διευθύνσεων ή Επιτελικών Γραφείων των 
Γενικών Επιτελείων. 

2. Σε περίπτωση πολλαπλής απονομής χορηγείται μόνο 
το αντίστοιχο δίπλωμα. 

Άρθρο 8 

Ειδικές - μεταβατικές διατάξεις 

1. Το μετάλλιο Εξοχου Πράξεως φέρεται απότους τιμη- 
θέντες εφ' όρου ζωής. Σε περίπτωση θανάτου του δικαι¬ 
ούμενου το μετάλλιο περιέρχεται ως κειμήλιο στους οι¬ 
κείους του σύμφωνα με τα οριζόμενα στο άρθρο 14, πα¬ 
ράγραφο 2, του υπ’ αριθμ. 376/74 Ν.Δ,άος (ΦΕΚ Α' 98). 

2. Πέραν των οριζομένων ατο ανωτέρω άρθρο σχετικά 
με το δικαίωμα του φέρειντο μετάλλιο, σε περίπτωση με¬ 
ταθανάτιας απονομής, το μετάλλιο Εξοχου Πράξεως επι¬ 
τρέπεται να φέρεται από έναν μόνο από τους αναφερό- 
μενους στηνπαράγραφο 2του ανωτέρω άρθρου οικείους 
στο δεξιό μέρος του σπήθους. 

3. Προτάσεις απονομής του μεταλλίου Εξοχου 
Πράξεοις δύναται να υποβληθούν αναδρομικά εφόσον τε- 
λέσθηκαν μετά την 9ην Απριλίου 1974, ημερομηνία δημο¬ 
σίευσης του υπ’ αριθμ. 376/74 Ν.Δ/τος (ΦΕΚ Α' 98) συ- 
στάσεωςτου μεταλλίου. 

4. Οι ανωτέρω προτάσεις θα πρέπει να υποβληθούν ε¬ 
ντός έτους από της δημοσιεύσεως του παρόντος στην 
Εφημερίδα της Κυβερνήσεως. 

Στον Υπουργό Εθνικής Άμυνας αναθέτουμε τη δημοσί¬ 
ευση και εκτέλεση του Διατάγματος αυτού. 

Αθήνα, 26 Μαρτίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΓΕΦΑΝΟΠΟΥΛΟΣ 

Ο ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

ΑΠΟΣΤΟΛΟΣ - ΑΘΑΝΑΣΙΟΣΤΣΟΧΑΤΖΟΠΟΥΛΟΣ 

